CELEX: 62010TJ0166
Language: sk
Date: 2012-04-24
Title: Rozsudok Všeobecného súdu (štvrtá komora) z 24. apríla 2012. # Samskip Multimodal Container Logistics BV proti Európskej komisii. # Žaloba o neplatnosť - Rozhodnutie o poskytnutí finančnej pomoci Spoločenstva na zlepšenie enviromentálnych vlastnosti systému nákladnej dopravy - Program Marco Polo II - Odstúpenie od dohody o financovaní a definitívne ukončenie projektu - Strata záujmu na konaní - Zastavenie konania. # Vec T-166/10.

Rozsudok Všeobecného súdu (štvrtá komora) z 24. apríla 2012 – Samskip Multimodal Container Logistics/Komisia
      (vec T‑166/10)
      „Žaloba o neplatnosť – Rozhodnutie o poskytnutí finančnej pomoci Spoločenstva na zlepšenie environmentálnych vlastností systému nákladnej dopravy
         – Program Marco Polo II – Výpoveď dohody o financovaní a definitívne ukončenie projektu – Zánik záujmu na konaní – Zastavenie konania“
      
      Žaloba o neplatnosť – Záujem na konaní – Nevyhnutnosť existencie takéhoto záujmu v okamihu podania žaloby a až do vyhlásenia súdneho rozhodnutia – Žaloba podaná proti rozhodnutiu Komisie, ktorým sa poskytuje dotácia na základe zmluvy vypovedanej v priebehu konania – Zánik záujmu na konaní – Zastavenie konania (článok 230 štvrtý odsek ES) (pozri body 14, 16, 18, 19)
      Predmet
      
         
               Návrh na zrušenie rozhodnutia Komisie K(2010) 580 z 27. januára 2010 o finančnej pomoci pre návrhy akcií predložených v roku
                  2009 vo výberovom konaní programu Európskej únie pre „poskytovanie finančnej pomoci Spoločenstva na zlepšenie environmentálnych
                  vlastností systému nákladnej dopravy“ (program Marco Polo II) v rozsahu, v akom vybrala návrh TREN/B4/SUB/01‑2009 MP‑II/6
                  týkajúci sa projektu G2G@2XL s financovaním vo výške 2 190 539 eur
               
            Výrok
      
         
                  1.
               
               
                  
               
               
                  	Konanie sa zastavuje.
               
            
         
                  2.
               
               
                  
               
               
                  	Európska komisia je povinná nahradiť štyri pätiny trov konania spoločnosti Samskip Multimodal Container Logistics BV a znáša
                     štyri pätiny vlastných trov konania.
                  
               
            
         
                  3.
               
               
                  
               
               
                  	Samskip Multimodal Container Logistics je povinná nahradiť jednu pätinu trov konania Komisie a znáša jednu pätinu vlastných
                     trov konania.